Aftur á móti verður það pirrað við minnsta mótlæti , ókyrrt og getur ekki haldið sig við efnið . Hvatastjórnun hverfur út í bláinn svo oflætissjúklingurinn gerir gjarnan eitthvað sem hann myndi aldrei gera undir venjulegum kringumstæðum , svo sem að eyða langt um efni fram , stunda hættulegt kynlíf eða neyta vímuefna . Hjá mörgum er hægt að halda oflæti niðri með lyfjum , til að mynda með litíumi eins og lesa má um í svarinu Hvernig verkar litín ( litíum ) á mannslíkamann ? eftir Jón G. Stefánsson . Þó má nefna að sumir sem þjást af tvískautaröskun vilja alls ekki losna við oflætið , og finnst lyfin fletja út geð þeirra og hamla sköpunargleði . Flestir eru þó líklega fegnir að fá lækningu meina sinna . Heimildir og mynd Sverrir Jakobsson er prófessor í sagnfræði við Háskóla Íslands . Hann hefur meðal annars rannsakað heimsmynd Íslendinga á miðöldum og pólitíska sögu 12. og 13. aldar . Sverrir hefur verið virkur í ýmsum fjölfaglegum og fjölþjóðlegum rannsóknarverkefnum og stjórnaði fjölfaglegu verkefni um sögu Breiðfirðinga .